
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1911 

8 Σεπτεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Νομικής Επιτροπής στο Πανεπιστήμιο Κρή¬ 
της, καθορισμός αρμοδιοτήτων και έγκριση του 
κανονισμού λειτουργίας της Νομικής Υπηρεσίας 

του Πανεπιστημίου Κρήτης. 1 

Ίδρυση Εργαστηρίου με την ονομασία «Εργαστήριο 
Νοσηλευτικών Εφαρμογών» στο Τμήμα Νοσηλευ¬ 
τικής της Σχολής Επιστημών Ανθρώπινης Κίνησης 
και Ποιότητας Ζωής του Πανεπιστημίου Πελοπον- 

νήσου. 2 

Ίδρυση Εργαστηρίου με την ονομασία «Οργάνωση 
και Διοίκηση Υπηρεσιών και Ποιότητας Ζωής» του 
Τμήματος Οργάνωσης και Διαχείρισης Αθλητι¬ 
σμού της Σχολής Επιστημών Ανθρώπινης Κίνη¬ 
σης και Ποιότητας Ζωής του Πανεπιστημίου Πε- 


λοποννήσου. 3 

ΑΠΟΦΑΣΕΙ Σ 

Αριθμ. 9073 (1) 


Σύσταση Νομικής Επιτροπής στο Πανεπιστήμιο Κρήτης, 
καθορισμός αρμοδιοτήτων και έγκριση του κανονι¬ 
σμού λειτουργίας της Νομικής Υπηρεσίας του Πα¬ 
νεπιστημίου Κρήτης. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

Έχοντας υπόψη: 

1. Το Π.δ. 296/1973 (ΦΕΚ 239 τ.Α'/1973) περί καθορι¬ 
σμού του τίτλου και της έδρας του εν Κρήτη ιδρυθέντος 
Πανεπιστημίου, το Ν.δ. 114/1974 (ΦΕΚ 310 Τ.Α71974) περί 
τροποποιήσεως και συμπληρώσεως το Ν.δ. 87/1973 (ΦΕΚ 
159 τ.Α'/1973) «περί ιδρύσεως Πανεπιστημίων εις Θράκην 
και εις Κρήτην» και επεκτάσεως διατάξεων τινών αυτού 
εις άπαντα τα ΑΕΙ..., το Ν. 259/1976 (ΦΕΚ 25 τ.Α'/1976) 
περί τροποποιήσεως και συμπληρώσεως των περί Πα¬ 
νεπιστημίων Θράκης και Κρήτης κειμένων διατάξεων, τις 
διατάξεις του Π.δ. 103/1983, (Φ.Ε.Κ. 48/15-4-1983, τ.Α') - Αυ¬ 
τοδύναμη λειτουργία του Πανεπιστημίου Κρήτης..., καθώς 
και της λοιπής νομοθεσίας περί Πανεπιστημίου Κρήτης. 

2. Τις διατάξεις της περίπτωσης γ της παραγράφου 22 
του άρθρου 80 του Ν. 4009/2011 (Φ.Ε.Κ. Α' 195/6-9-2011) 
«Δομή, λειτουργία, διασφάλιση της ποιότητας των σπου¬ 


δών και διεθνοποίηση των ανώτατων εκπαιδευτικών 
ιδρυμάτων», όπως αυτός τροποποιήθηκε και ισχύει. 

3. Την υπ’ αριθμόν 9/6-6-2013 απόφαση του Πρυτανικού 
Συμβουλίου του Πανεπιστημίου Κρήτης, σχετικά με τη σύ¬ 
σταση Νομικής Επιτροπής στο Πανεπιστήμιο Κρήτης και 
τον καθορισμό αρμοδιοτήτων και την έγκριση του κανονι¬ 
σμού λειτουργίας της Νομικής Υπηρεσίας του Ιδρύματος. 

4. Την υπ’ αριθμόν 339/16-7-2015 απόφαση της Συγκλή¬ 
του του Πανεπιστημίου Κρήτης, για τη σύσταση Νομικής 
Επιτροπής στο Πανεπιστήμιο Κρήτης, τον καθορισμό 
αρμοδιοτήτων και την έγκριση του κανονισμού λειτουρ¬ 
γίας της Νομικής Υπηρεσίας του Πανεπιστημίου Κρήτης. 

5. Την υπ’ αριθμ. Φ.120.61 /19/Β2/64578/20-7-2011 (Φ.Ε.Κ. 
241/29-7-2011, τ.Υ.Ο.Δ.Δ.) διαπιστωτική πράξη της Υπουρ¬ 
γού Παιδείας, Διά Βίου Μάθησης και Θρησκευμάτων περί 
εκλογής του Καθηγητή Ευριπίδη Στεφάνου ως Πρύτα¬ 
νη του Πανεπιστημίου Κρήτης με θητεία τεσσάρων (4) 
ετών, από 1-9-2011 έως 31-8-2015. 

6. Τις διατάξεις του άρθρου 4 του Ν. 3861/2010 (ΦΕΚ 
112 τ.Α'/2010) ενίσχυση της διαφάνειας με την υποχρε¬ 
ωτική ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο διαδί¬ 
κτυο «Πρόγραμμα Διαύγεια» και άλλες διατάξεις, όπως 
τροποποιήθηκε και ισχύει με το Ν. 4210/2013 (ΦΕΚ 254/ 
τ.Α'/21-11-2013), καθώς και την κατ’ εξουσιοδότηση αυτού 
εκδοθείσα υπ’ αριθμ. ΥΠΟΙΚ Δ61127865/ΕΞ2010/30-9-2010 
απόφαση. 

7. Το γεγονός ότι από την εφαρμογή της παρούσας 
δεν προκαλείται δαπάνη στον κρατικό προϋπολογισμό, 
αποφασίζουμε: 

Συστήνουμε στο Πανεπιστήμιο Κρήτης συλλογικό όρ¬ 
γανο, γνωμοδοτικής αρμοδιότητας, με την ονομασία 
Νομική Επιτροπή και καθορίζουμε τις αρμοδιότητες και 
εγκρίνουμε τον κανονισμό λειτουργίας της Νομικής Υπη¬ 
ρεσίας του Πανεπιστημίου Κρήτης, ως εξής: 

«ΝΟΜΙΚΗ ΕΠΙΤΡΟΠΗ ΠΑΝΕΠΙΣΤΗΜΙΟΥ ΚΡΗΤΗΣ 
Άρθρο 1 

Σύσταση - Αρμοδιότητες 

1. Συνιστάται στο Πανεπιστήμιο Κρήτης συλλογικό 
όργανο, γνωμοδοτικής αρμοδιότητας, με την ονομασία 
«Νομική Επιτροπή». 

Η Νομική Επιτροπή του Πανεπιστημίου Κρήτης απο- 
τελείται από τον Νομικό Σύμβουλο - Προϊστάμενο της 
Νομικής Υπηρεσίας, τους Δικηγόρους της Νομικής Υπη- 

ρεσίας και τους Δικηγόρους που συνδέονται με τον 
Ειδικό Λογαριασμό ΚονδυλίωνΈρευνας του Πανεπιστη¬ 
μίου Κρήτης, καθώς και με την Εταιρία Αξιοποίησης και 
Διαχείρισης της Περιουσίας του Πανεπιστημίου Κρήτης 
με σύμβαση παροχής ανεξαρτήτων υπηρεσιών ή άλλη 
σχέση. Στην Επιτροπή μπορούν, επίσης, να μετέχουν 
μέλη του Πανεπιστημίου Κρήτης που συνδέονται με 
οποιαδήποτε εργασιακή σχέση με αυτό και τα οποία 
ασκούν το Δικηγορικό επάγγελμα ή κατέχουν πτυχίο 
νομικής. Με απόφαση του Πρύτανη, που εκδίδεται μετά 
από σύμφωνη γνώμη του Νομικού Συμβούλου ή του 
νόμιμου αναπληρωτή του, καθορίζεται ο αριθμός των 
μελών της Επιτροπής και η σύνθεσή της. 

2. Πρόεδρος της Νομικής Επιτροπής ορίζεται ο Νο¬ 
μικός Σύμβουλος του Πανεπιστημίου Κρήτης. Τον Πρό¬ 
εδρο όταν ελλείπει, απουσιάζει ή κωλύεται μπορεί να 
αναπληρώνει το αρχαιότερο εκ των μελών της Επι¬ 
τροπής. 

3. Η θητεία των μελών της Επιτροπής είναι τριετής. 

4. Η Επιτροπή ασκεί ως συλλογικό όργανο τις ακό¬ 
λουθες αρμοδιότητες: 

α) γνωμοδοτεί σε ερωτήματα που της τίθενται από 
τον Πρύτανη, το Συμβούλιο, τη Σύγκλητο και την Επι¬ 
τροπή Ερευνών του Πανεπιστημίου Κρήτης. 

β) παρέχει οδηγίες και γενικότερες νομικές υπηρεσίες 
στη διοίκηση του Πανεπιστημίου, μετά από έγγραφο 
αίτημα του Πρύτανη, του Συμβουλίου ή της Συγκλήτου, 
γ) μπορεί να παρίσταται με μέλος ή μέλη της ενώπιον 
των Δικαστηρίων ή άλλης Δικαστικής ή Διοικητικής αρ¬ 
χής, μετά από έγγραφη εντολή του Πρύτανη που επέχει 
θέση πληρεξουσίου. 

5. Η Επιτροπή είναι αρμόδια για ζητήματα, κατά τα 
οριζόμενα στην προηγούμενη παράγραφο, που παρουσι¬ 
άζουν ιδιαίτερη δυσκολία ή έχουν ιδιαίτερη σημασία για 
την προάσπιση των συμφερόντων του Πανεπιστημίου. 

6. Τα μέλη της επιτροπής είναι αρμόδια, ανάλογα με 
τις υποθέσεις που τους ανατίθενται. 

7. Ο Πρόεδρος της Επιτροπής ασκεί τις ακόλουθες 
αρμοδιότητες: 

α) συντονίζει και κατανέμει τις υποθέσεις στα μέλη 
της Νομικής Επιτροπής, 

β) εισηγείται την πρόσληψη Δικηγόρων που παρίστα- 
νται ενώπιον των Δικαστηρίων ή άλλης Δικαστικής ή 
Διοικητικής αρχής μετά από έγγραφη εντολή του Πρύ¬ 
τανη που επέχει θέση πληρεξουσίου, 
γ) καλεί σε συνεδριάσεις για ζητήματα μείζονος εν¬ 
διαφέροντος, κατά την παράγραφο 5, τα μέλη της Επι¬ 
τροπής, ορίζει τα θέματα της ημερήσιας διάταξης και 
προεδρεύει της Επιτροπής, 
δ) υπογράφει τα έγγραφα που εκφράζουν γνώμη, από¬ 
φανση, πρόταξη ή εισήγηση της Επιτροπής, 
ε) παρέχει οδηγίες στους Δικηγόρους του Πανεπι¬ 
στημίου και στους Δικηγόρους που συνδέονται με τον 
Ειδικό Λογαριασμό του Πανεπιστημίου Κρήτης και την 
Εταιρία Αξιοποίησης και Διαχείρισης της Περιουσίας 
του Πανεπιστημίου Κρήτης με σύμβαση παροχής ανε¬ 
ξαρτήτων υπηρεσιών ή άλλη σχέση. 

8. Οι Δικηγόροι που ανήκουν στη Νομική Επιτροπή 
παρίστανται, μετά από έγγραφη εντολή, όπου συ¬ 
ντρέχει περίπτωση, κατά τα οριζόμενα στην παρ. 1 
εδάφιο (γ) του παρόντος άρθρου και διεκπεραιώνουν 
δικαστικά τις υποθέσεις του Πανεπιστημίου, με την 
υποχρέωση να ενημερώνουν για τις ενέργειες τους 
την Επιτροπή. 


10. Η γραμματεία, της οποίας προΐσταται διοικητικός 
υπάλληλος του Πανεπιστημίου, μεριμνά για την απρό¬ 
σκοπτη διεξαγωγή της αλληλογραφίας της Επιτροπής, 
την τήρηση του πρωτοκόλλου και του αρχείου, τηρεί τα 
πρακτικά της Επιτροπής και ιδιαίτερο φάκελο πλήρως 
ενημερωμένο για κάθε θέμα που χρειάζεται δικαστικό 
χειρισμό. 

Αρθρο 2 
Λειτουργία 

Η Επιτροπή ασκεί τα καθήκοντα της ως συλλογικό 
όργανο, εφόσον ζητηθεί τούτο εγγράφως από τον Πρύ¬ 
τανη, τους Αντιπρυτάνεις, τους Αναπληρωτές Πρύτανη, 
το Συμβούλιο, τη Σύγκλητο, τον Πρόεδρο της Επιτροπής 
ή μέλος της. 

Η Επιτροπή αποφαίνεται με απόλυτη πλειοψηφία. Στις 
συνεδριάσεις παρίσταται και τηρεί πρακτικό ο προϊστά¬ 
μενος της γραμματείας. 

Τα μέλη της επιτροπής ασκούν τα καθήκοντα τους 
ατομικό με βάση την κατανομή των υποθέσεων που 
ενεργεί ο πρόεδρος. 

Αρθρο 3 

Διατύπωση ερωτημάτων και απαντήσεων. 

Η επιτροπή γνωμοδοτεί, προτείνει ή εισηγείται μόνο 
μετά από έγγραφο ερώτημα. 

Οι αποφάνσεις, γνωμοδοτήσεις, προτάσεις ή εισηγή¬ 
σεις της επιτροπής περιέχουν όλες τις διατυπωθείσες 
απόψεις των μελών της. 

Οι απαντήσεις της επιτροπής και των μελών της είναι 
πάντοτε έγγραφες. 

Αρθρο 4 

Συνδρομή προς τη νομική επιτροπή 

Η επιτροπή μπορεί να ζητεί από όλες τις Σχολές, 
Τμήματα, Υπηρεσίες και παραρτήματα του Πανεπιστη¬ 
μίου τα απαραίτητα στοιχεία ή τις πληροφορίες που 
χρειάζονται για την επιτέλεση των καθηκόντων της. Τα 
ζητούμενα στοιχεία ή πληροφορίες πρέπει να παρέχο¬ 
νται το ταχύτερο δυνατό. 

ΝΟΜΙΚΗ ΥΠΗΡΕΣΙΑ ΠΑΝΕΠΙΣΤΗΜΙΟΥ ΚΡΗΤΗΣ 

Αρθρο 5 

Αρμοδιότητες - Κανονισμός Λειτουργίας 

Στο Πανεπιστήμιο Κρήτης λειτουργεί Νομική Υπηρεσία, 
σύμφωνα με τη διάταξη του εδαφίου α της παραγράφου 
4 του άρθρου 1 του Π.δ. 358/1998 (ΦΕΚ Α' 240 - Οργα¬ 
νισμός Διοικητικών Υπηρεσιών Πανεπιστημίου Κρήτης), 
η οποία είναι αρμόδια για τη νομική εξυπηρέτηση του 
ιδρύματος στις κάθε μορφής υποθέσεις του, δικαστικές 
ή εξώδικες και στη νομική καθοδήγηση των Αρχών και 
Υπηρεσιών αυτού με γνωμοδοτήσεις και συμβουλές. Η 
Υπηρεσία αυτή είναι αρμόδια και για την παραλαβή των 
επιδιδόμενων στο Πανεπιστήμιο εγγράφων, δικογράφων 
και την υπογραφή των σχετικών εκθέσεων επιδόσεως. 

Με την παρούσα συνιστώνται στη Νομική Υπηρεσία 
του Πανεπιστημίου Κρήτης επιμέρους γραφεία με τον 
τίτλο Γραφείο Δικηγόρων και Γραφείο Γραμματείας 
και Αρχείου. 

Ο Νομικός Σύμβουλος προΐσταται της Νομικής Υπηρε¬ 
σίας, διοικεί τα επιμέρους γραφεία και παρέχει νομικές 
συμβουλές και γνωμοδοτήσεις προς τον Πρύτανη, τους 
Αντιπρυτάνεις, τους Αναπληρωτές Πρύτανη, το Συμ¬ 
βούλιο και τη Σύγκλητο, διασφαλίζοντας το νομότυπο 
των πράξεων του Πανεπιστημίου Κρήτης, συντονίζει 
και εποπτεύει τις εργασίες της Νομικής Υπηρεσίας και 

παρευρίσκεται στις συνεδριάσεις της Συγκλήτου, του 
Συμβουλίου και του Πρυτανικού Συμβουλίου, όταν συ- 
ζητούνται θέματα της αρμοδιότητας του. 

Άρθρο 6 

Οργανόγραμμα - Διάρθρωση 
Η Νομική Υπηρεσία αποτελείται από τα εξής γραφεία: 
Α) Γραφείο Δικηγόρων στο οποίο υπηρετούν οι προ- 
βλεπόμενοι από την παράγραφο 4 του άρθρου 1 του 
Π.δ. 358/1998, εκτός του Νομικού Συμβούλου, Δικηγόροι. 

Β) Γ ραφείο Γ ραμματείας και Αρχείου, στο οποίο υπη¬ 
ρετούν υπάλληλοι του Πανεπιστημίου Κρήτης με οποια¬ 
δήποτε σχέση εργασίας. Ο αριθμός των υπηρετούντων 
υπαλλήλων καθορίζεται με απόφαση του Πρύτανη, έπει¬ 
τα από γνώμη του Νομικού Συμβούλου. 

Αρθρο 7 

Λειτουργία - αρμοδιότητες της Νομικής Υπηρεσίας 
Η νομική εξυπηρέτηση στις κάθε μορφής υποθέσεις του 
Πανεπιστημίου και η νομική καθοδήγηση των Πανεπιστη¬ 
μιακών Αρχών αυτού γίνεται από τη Νομική Υπηρεσία. 

[Α] Η Υπηρεσία αυτή ασκεί τις ακόλουθες αρμοδιό¬ 
τητες: 

(α) Γνωμοδοτεί σε ερωτήματα που της θέτονται εγ- 
γράφως από τον Πρύτανη, τους Αντιπρυτάνεις, τους 
Αναπληρωτές Πρύτανη, το Συμβούλιο και τη Σύγκλητο, 
που παρουσιάζουν ιδιαίτερη δυσκολία ή έχουν ιδιαίτε¬ 
ρη σημασία για την προάσπιση των συμφερόντων του 
Πανεπιστημίου. 

(β) Παρίσταται με μέλος ή μέλη της ενώπιον των Δικα¬ 
στηρίων ή άλλης δικαστικής αρχής μετά από έγγραφη 
εντολή του Πρύτανη, που επέχει θέση πληρεξουσίου. 

(γ) Είναι αρμόδια για την παραλαβή των διά δικαστι¬ 
κού επιμελητή επιδιδομένων στο Πανεπιστήμιο εγγρά¬ 
φων και δικογράφων και την υπογραφή των σχετικών 
εκθέσεων επιδόσεως. 

(δ) Επεξεργάζεται και ελέγχει νομικά όλες τις συμβά¬ 
σεις και συμβόλαια που συνάπτει το Πανεπιστήμιο με 
τρίτους, καθώς και τη νομιμότητα της κατάρτισης των 
όρων των διακηρύξεων για ανάθεση έργων, προμηθειών 
και υπηρεσιών προς τρίτους. 

(ε) Τα μέλη της Νομικής Υπηρεσίας ασκούν τα κα- 
θήκοντά τους, εφόσον ζητηθεί τούτο εγγράφως από 
τον Πρύτανη, τους Αντιπρυτάνεις, τους Αναπληρωτές 
Πρύτανη, το Συμβούλιο και τη Σύγκλητο και μόνο. 

(στ) Η Νομική Υπηρεσία δεν επιλαμβάνεται των ερω¬ 
τημάτων που απευθύνονται στη Νομική Επιτροπή. 

[Β] Διατύπωση ερωτημάτων και απαντήσεων: 

Η Νομική Υπηρεσία γνωμοδοτεί, μόνο μετά από συγκε¬ 
κριμένο έγγραφο ερώτημα του Πρύτανη, των Αντιπρυτά- 
νεων, των Αναπληρωτών Πρύτανη, του Συμβουλίου και 
της Συγκλήτου και το οποίο διαλαμβάνει πλήρη εξιστό- 
ρηση των πραγματικών περιστατικών της υπόθεσης και 
προσδιορισμό των προβληματισμών της Διοίκησης για 
την έννοια και το περιεχόμενο συγκεκριμένων διατά¬ 
ξεων της κείμενης νομοθεσίας, των οποίων ζητείται η 
ερμηνεία από τη Νομική Υπηρεσία και για το οποίο της 
παρέχονται όλα τα απαραίτητα έγγραφα στοιχεία. Στα 
έγγραφα που κοινοποιούνται, χωρίς ν’ απευθύνονται σε 
αυτήν, δεν υποχρεούται να απαντήσει. 

[α] Οι απαντήσεις που δίδονται από τη Νομική Υπη¬ 
ρεσία είναι πάντοτε έγγραφες. 

[β] Η Νομική Υπηρεσία δεν είναι ενταγμένη στην Διοί¬ 
κηση του Πανεπιστημίου Κρήτης, αλλά υπάγεται στον 
Πρύτανη. 


[γ] Η Νομική Υπηρεσία ασκεί μόνο συμβουλευτική αρ¬ 
μοδιότητα υπό τη μορφή της γνωμοδότησης και μόνον. 

[δ] Η Νομική Υπηρεσία δεν έχει αρμοδιότητα, υπό 
οποιαδήποτε μορφή, άμεσα ή έμμεσα, να προβαίνει σε 
κρίσεις ή έλεγχο των πράξεων των οργάνων ή των ορ¬ 
γανικών μονάδων (Σχολών, Τμημάτων, Τομέων) για ότι 
αφορά το επιστημονικό ή διοικητικό περιεχόμενο τους. 

Η προφορική παροχή νομικής συνδρομής από τη Νομι¬ 
κή Υπηρεσία δεν μπορεί και δεν πρέπει να εκλαμβάνεται 
ούτε ως «γνώμη» ούτε ως «οδηγίες». 

Οι γνωμοδοτήσεις της Νομικής Υπηρεσίας εκδίδο- 
νται προς καθοδήγηση των ενεργειών της Πρυτανείας, 
του Συμβουλίου και της Συγκλήτου του Πανεπιστημίου 
Κρήτης, επί υποβαλλομένων σχετικώς εγγράφων ερωτη¬ 
μάτων, και οι οποίες έχουν ως περιεχόμενο τις απόψεις 
των μελών της Νομικής Υπηρεσίας (Νομικού Συμβούλου 
και Δικηγόρων), επί των τιθεμένων με τα ερωτήματα 
νομικών ζητημάτων, καθώς και τις προτεινόμενες λύσεις 
για το νόμιμο, κατά την κρίση τους, χειρισμό των πραγ¬ 
ματικών καταστάσεων εν όψει των οποίων υπεβλήθησαν 
τα ερωτήματα, δεν αποτελούν, και μάλιστα αδιαφόρως 
του ειδικότερου περιεχομένου των αιτιολογιών τους, 
διοικητικές πράξεις. 

Η Νομική Υπηρεσία εκδίδει γνωμοδοτήσεις, στις οποί¬ 
ες διατυπώνεται, αποκλειστικώς και μόνον, η άποψη 
των μελών της επί του τιθεμένου ενώπιον της, κατόπιν 
ερωτήματος της Πρυτανείας του Συμβουλίου ή της Συ¬ 
γκλήτου, ζητήματος ερμηνείας ή, ενδεχομένως, κύρους 
ενός αφηρημένου κανόνα δικαίου. Για το λόγο αυτό, η 
υποβολή έγγραφων ερωτημάτων των Πανεπιστημιακών 
Αρχών, η οποία πρέπει να διαλαμβάνει πλήρη εξιστό- 
ρηση των πραγματικών περιστατικών της υπόθεσης, 
επιβάλλεται, προκειμένου να εντοπισθεί με ακρίβεια το 
τιθέμενο ζήτημα ερμηνείας του κρίσιμου κανόνα δικαίου 
και να ασκηθεί λυσιτελώς η γνωμοδοτική αρμοδιότητα 
της Νομικής Υπηρεσίας. Οι γνωμοδοτήσεις δεν δημιουρ¬ 
γούν δικαίωμα υπέρ οποιουδήποτε τρίτου, πριν από την 
αποδοχή τους με επισημειωματική πράξη του Πρύτανη, 
μετά την οποία αποτελούν πράξεις δεσμευτικές για τη 
Διοίκηση του Πανεπιστημίου Κρήτης. 

Τα μέλη της Πανεπιστημιακής Κοινότητας (Κοσμήτο¬ 
ρες, Πρόεδροι Τμημάτων, Προϊστάμενοι Διευθύνσεων/ 
Τμημάτων, Προϊστάμενοι Γραμματειών Τμημάτων κ.α.) 
οφείλουν για κάθε νομικό ζήτημα που τους απασχολεί 
να απευθύνουν έγγραφο ερώτημα προς την Πρυτανεία 
του Πανεπιστημίου Κρήτης και μόνο, το οποίο θα δια¬ 
λαμβάνει πλήρη εξιστόρηση των πραγματικών περιστα¬ 
τικών της υπόθεσης και προσδιορισμό των προβληματι¬ 
σμών της Διοίκησης για την έννοια και το περιεχόμενο 
συγκεκριμένων διατάξεων της κείμενης νομοθεσίας, των 
οποίων ζητείται η ερμηνεία από τη Νομική Υπηρεσία 
και για το οποίο θα της παρέχονται όλα τα απαραίτητα 
έγγραφα στοιχεία. 

Αρθρο 8 

Λειτουργία - αρμοδιότητες 
του Γ ραφείου Γ ραμματείας και Αρχείου 
ί. Η Γραμματεία της Νομικής Υπηρεσίας υποχρεού- 
ται να φροντίζει για την παραλαβή, πρωτοκόλληση και 
διεκπεραίωση των εισερχομένων και εξερχόμενων δι¬ 
κογράφων και εξώδικων εγγράφων, καθώς και για τη 
μηχανογράφηση τους και να παράσχει κάθε δυνατή 
βοήθεια για την εύρυθμη λειτουργία της Υπηρεσίας. 

ϋ. Τηρεί βιβλία πρωτοκόλλου, δικαστηρίων και αλλη¬ 
λογραφίας, φυλάσσει τα δικόγραφα σε φακέλους δικό- 

γραφιών και τηρεί αρχείο δικογραφιών, δακτυλογραφεί 
τα δικόγραφα και παντός είδους νομικά έγγραφα και 
τηρεί την αλληλογραφία της Νομικής Υπηρεσίας. 

ϋί. Συσχετίζει μεταξύ τους τα έγγραφα και ενημερώνει 
τους φακέλους των γνωμοδοτήσεων και νομολογιών. 

ιν. Τηρεί το αναγκαίο αρχείο εγγράφων εγκυκλίων και 
πληροφοριών για τις ανάγκες της Νομικής Υπηρεσίας. 

ν. Μεριμνά για τον εμπλουτισμό της βιβλιοθήκης της 
Υπηρεσίας, φυλάσσει και συντηρεί τα νομικά συγγράμ¬ 
ματα και περιοδικά. 

νι. Συγκεντρώνει τα δελτία παρουσίας του προσωπι¬ 
κού του Γραφείου προς υπογραφή και διεκπεραίωση, 
και τηρεί βιβλίο προσωπικού στο οποίο καταχωρεί όλες 
τις μεταβολές, όπως μετακινήσεις, άδειες κ,λπ.. 

νϋ. Ασκεί κάθε άλλη εργασία που δεν περιλαμβάνεται 
στον παρόντα Κανονισμό Λειτουργίας και έχει σχέση με 
τη λειτουργία του Γ ραφείου σύμφωνα και με τις οδηγίες 
του Νομικού Συμβούλου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 21 Ιουλίου 2015 

Ο Πρύτανης 
ΕΥΡΙΠΙΔΗΣ ΣΤΕΦΑΝΟΥ 

-♦- 

Αριθμ. 5963 (2) 

Ίδρυση Εργαστηρίου με την ονομασία «Εργαστήριο Νο¬ 
σηλευτικών Εφαρμογών» στο Τμήμα Νοσηλευτικής 
της Σχολής Επιστημών Ανθρώπινης Κίνησης και Ποι¬ 
ότητας Ζωής του Πανεπιστημίου Πελοποννήσου. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 96 του Ν. 4310/2014 (ΦΕΚ 
258/8-12-2014, τ.Α') «Ερευνα, Τεχνολογική Ανάπτυξη και 
Καινοτομία και άλλες διατάξεις». 

2. Τις διατάξεις του Π.δ. 70/2013 (ΦΕΚ 119/28-5-2013, 
τ.Α') «Κατάργηση και Συγχώνευση Τμημάτων, Κατάργη¬ 
ση, Μετονομασία και Συγκρότηση Σχολών στο Πανεπι¬ 
στήμιο Πελοποννήσου». 

3. Το απόσπασμα πρακτικών της 16ης συνεδρίασης 
της Κοσμητείας της Σχολής Επιστημών Ανθρώπινης 
Κίνησης και Ποιότητας Ζωής (4-5-2015). 

4. Την απόφαση 9/3-7-2015 της 77ης συνεδρίασης της 
Συγκλήτου του Πανεπιστημίου Πελοποννήσου σχετικά 
με την έγκριση εργαστηρίου με τίτλο «Εργαστήριο Νο¬ 
σηλευτικών Εφαρμογών». 

5. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του Π.δ. 63/2005 
(ΦΕΚ 98, τ.Α'). 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού και ότι το Εργαστήριο θα λειτουργεί 
αποκλειστικά με ίδιους πόρους και δεν θα βαρύνει τον 
προϋπολογισμό του Ιδρύματος, αποφασίζουμε: 

Την ίδρυση Εργαστηρίου με την ονομασία «Εργα¬ 
στήριο Νοσηλευτικών Εφαρμογών» στο Τμήμα Νοση¬ 
λευτικής της Σχολής Επιστημών Ανθρώπινης Κίνησης 
και Ποιότητας Ζωής του Πανεπιστημίου Πελοποννήσου 
και τον καθορισμό του εσωτερικού του κανονισμού ως 
ακολούθως: 


Άρθρο 1 
Ίδρυση 

Ιδρύεται στο Τμήμα Νοσηλευτικής της Σχολής Επι¬ 
στημών Ανθρώπινης Κίνησης και Ποιότητας Ζωής του 
Πανεπιστημίου Πελοποννήσου, το εργαστήριο με την 
ονομασία «Εργαστήριο Νοσηλευτικών Εφαρμογών» και 
με τη διεθνή ονομασία «ΝυΓείπρ Βθ5Θ3ιόΙί από ΡΓαοΙίοθ 
ΕαάοΓαΙΟΓγ», το οποίο καλύπτει διδακτικές και ερευνη¬ 
τικές ανάγκες του Τμήματος Νοσηλευτικής της Σχολής 
Επιστημών Ανθρώπινης Κίνησης και Ποιότητας Ζωής 
του Πανεπιστημίου Πελοποννήσου σε θέματα που σχε¬ 
τίζονται άμεσα ή έμμεσα με το γνωστικό αντικείμενο 
που περιγράφει ο τίτλος του. 

Άρθρο 2 
Σκοπός 

Κύριος σκοπός του «Εργαστηρίου Νοσηλευτικών 
Εφαρμογών» είναι να αποτελέσει έναν επιστημονικό 
και έγκυρο φορέα παραγωγής πρωτογενούς έρευνας, 
μελέτης και ανάπτυξης της επιστημονικής γνώσης 
καθώς και να καλύψει εκπαιδευτικές και ερευνητικές 
ανάγκες του Τμήματος Νοσηλευτικής της Σχολής 
Επιστημών Ανθρώπινης Κίνησης και Ποιότητας Ζωής 
του Πανεπιστημίου Πελοποννήσου. Το αντικείμενο 
του εργαστηρίου θα είναι η βασική και εφαρμοσμέ¬ 
νη έρευνα και μελέτη σε γνωστικά αντικείμενα που 
σχετίζονται άμεσα ή έμμεσα με το γνωστικό αντικεί¬ 
μενο της Κλινικής Νοσηλευτικής, δηλαδή το γνωστικό 
αντικείμενο της Βασικής Νοσηλευτικής, της Παθολο¬ 
γικής Νοσηλευτικής, της Χειρουργικής Νοσηλευτικής, 
της Νοσηλευτικής Ψυχικής Υγείας, της Παιδιατρικής 
Νοσηλευτικής, της Νοσηλευτικής Μητρότητας, της 
Επείγουσας Νοσηλευτικής, της Νοσηλευτικής Εντατι- 
κολογίας και της Νοσηλευτικής Νεφρολογίας. Πρόκει¬ 
ται για ένα έντονα διεπιστημονικό πεδίο ανάπτυξης 
δραστηριοτήτων το οποίο βρίσκεται στο επίκεντρο 
πολλών ερευνητικών και διδακτικών δράσεων του 
Τμήματος Νοσηλευτικής της Σχολής Επιστημών Αν¬ 
θρώπινης Κίνησης και Ποιότητας Ζωής του Πανεπι¬ 
στημίου Πελοποννήσου. 

Άρθρο 3 

Τομείς δραστηριότητας 

Οι δραστηριότητες του Εργαστηρίου συνοψίζονται 
στην εκπαίδευση προπτυχιακών και μεταπτυχιακών φοι¬ 
τητών στη βασική έρευνα και εκπόνηση διδακτορικών 
διατριβών και στην εφαρμοσμένη έρευνα καθώς και την 
εκπόνηση χρηματοδοτούμενων ερευνητικών προγραμ¬ 
μάτων στο γνωστικό αντικείμενο του Εργαστηρίου. Πιο 
συγκεκριμένα, η ερευνητική δραστηριότητα του Εργα¬ 
στηρίου επικεντρώνεται στους εξής τομείς: 

• Προαγωγή της επιστήμης στο γνωστικό αντικείμενο 
της Κλινικής Νοσηλευτικής. 

• Ανάπτυξης και διεξαγωγή βασικής και εφαρμοσμέ¬ 
νης έρευνας, αυτοδύναμα ή στο πλαίσιο χρηματοδο¬ 
τούμενων ερευνητικών προγραμμάτων σε θέματα συ¬ 
ναφή με τα διδακτικά και ερευνητικά αντικείμενα του 
Εργαστηρίου. 

• Κάλυψη των διδακτικών και ερευνητικών αναγκών 
σε προπτυχιακό και μεταπτυχιακό επίπεδο του Τμήμα- 
τος Νοσηλευτικής της Σχολής Επιστημών Ανθρώπινης 
Κίνησης και Ποιότητας Ζωής σε θέματα που εμπίπτουν 
στα αντικείμενα της δραστηριότητάς του Εργαστηρίου. 

• Ανάπτυξη συνεργασιών με Ινστιτούτα, Κέντρα 
Ερευνών, ακαδημαϊκά ιδρύματα και επιστημονικούς και 

λοιπούς φορείς της ημεδαπής ή της αλλοδαπής, των 
οποίων οι στόχοι συμπίπτουν, είναι συναφείς ή αλληλο- 
συμπληρώνονται με εκείνους του Εργαστηρίου. 

• Παροχή υπηρεσιών προς ιδιωτικές και δημόσιες επι¬ 
χειρήσεις και Οργανισμούς υπό τη μορφή της παροχής 
εξειδικευμένου και υψηλής ποιότητας έργου σε επίπεδο 
μελετών, συμβουλευτικών υπηρεσιών και συνεργασιών 
σε ερευνητικά προγράμματα. 

• Δημοσίευση επιστημονικών άρθρων, μελετών, βιβλί¬ 
ων, μονογραφιών κ.λπ. γύρω από το γνωστικό αντικεί¬ 
μενο του Εργαστηρίου. 

• Οργάνωση ή συνδιοργάνωση σεμιναρίων, ημερίδων, 
συμποσίων, συνεδρίων και διαλέξεων για την προα¬ 
γωγή της γνώσης και την προώθηση των στόχων του 
Εργαστηρίου. 

• Οργάνωση δράσεων δια βίου μάθησης, σχολείων και 
άλλων συναφών πρωτοβουλιών γύρω από το γνωστικό 
αντικείμενο του Εργαστηρίου. 

• Εξυπηρέτηση των διαφόρων κοινωνικών αναγκών, σε 
θέματα με τα οποία ασχολείται το Εργαστήριο. 

• Ενίσχυση της βιβλιογραφικής και τεχνολογικής υπο¬ 
δομής στο Τμήμα Νοσηλευτικής της Σχολής Επιστημών 
Ανθρώπινης Κίνησης και Ποιότητας Ζωής για την υπο¬ 
στήριξη της διεξαγωγής έρευνας. 

Αρθρο 4 
Προσωπικό 

Το προσωπικό του Εργαστηρίου στελεχώνεται από 
διδακτικό και ερευνητικό προσωπικό που υπηρετεί στο 
Τμήμα Νοσηλευτικής της Σχολής Επιστημών Ανθρώπι¬ 
νης Κίνησης και Ποιότητας Ζωής του Πανεπιστημίου 
Πελοποννήσου, στο χώρο του οποίου λειτουργεί Το 
προσωπικό αποτελείται από τον Διευθυντή και μέλη 
του Διδακτικού Ερευνητικού Προσωπικού (Δ.Ε.Π.) του 
Τμήματος Νοσηλευτικής της Σχολής Επιστημών Ανθρώ¬ 
πινης Κίνησης και Ποιότητας Ζωής του Πανεπιστημίου 
Πελοποννήσου, που η επιστημονική τους ενασχόληση 
εμπίπτει στα διδακτικά και ερευνητικά ενδιαφέρο¬ 
ντα του οικείου εργαστηρίου. Το λοιπό προσωπικό 
περιλαμβάνει μέλη Ειδικού Τεχνικού Εργαστηριακού 
Προσωπικού (Ε.Τ.Ε.Π.), μέλη Εργαστηριακού Διδακτι¬ 
κού Προσωπικού (Ε.ΔΙ.Π.) καθώς και τους εξωτερικούς 
συνεργάτες, επιστήμονες με συνάφεια στον χώρο της 
Κλινικής Νοσηλευτικής και λοιπούς επιστήμονες υγεί¬ 
ας με ενδιαφέροντα στα γνωστικά αντικείμενα του 
εργαστηρίου. 

Η τοποθέτηση στο εργαστήριο των μελών του Δι¬ 
δακτικού Ερευνητικού Προσωπικού και των μελών του 
Ειδικού Τεχνικού Εργαστηριακού Προσωπικού γίνεται 
με τη διαδικασία των διατάξεων της πανεπιστημιακής 
νομοθεσίας, ενώ των υπολοίπων μελών με τις ισχύουσες 
διατάξεις. 

Αρθρο 5 

Διοίκηση - Αρμοδιότητες 

Το «Εργαστήριο Νοσηλευτικών Εφαρμογών» διευθύνε¬ 
ται από μέλος του Διδακτικού Ερευνητικού Προσωπικού 
(Δ.Ε.Π.) του Τμήματος Νοσηλευτικής του Πανεπιστημίου 
Πελοποννήσου που ορίζεται με τη διαδικασία του άρ¬ 
θρου 28 παρ. 22 του Ν. 2083/1992. 

Ο Διευθυντής ασκεί τις αρμοδιότητες που ορίζει το 
άρθρο 7 του Ν. 1268/1982 σε συνδυασμό με τις διατάξεις 
της παρ. 5α του άρθρου 80 του Ν. 4009/2011 (Α' 195) 
μεταξύ των οποίων περιλαμβάνονται, ο συντονισμός του 
διδακτικού (προπτυχιακού- μεταπτυχιακού) και ερευνη¬ 
τικού έργου του Εργαστηρίου, η κατάρτιση και υποβολή 


στη Γενική Συνέλευση του Τμήματος Νοσηλευτικής και 
ελλείψει αυτής στην Κοσμητεία της Σχολής Επιστημών 
Ανθρώπινης Κίνησης και Ποιότητας Ζωής, του ετήσι¬ 
ου προγράμματος λειτουργίας του Εργαστηρίου και 
η μέριμνα για την εφαρμογή του, η μέριμνα για την 
υλοποίηση των αποφάσεων των συλλογικών οργάνων 
του Τμήματος Νοσηλευτικής της Σχολής Επιστημών 
Ανθρώπινης Κίνησης και Ποιότητας Ζωής σε χώρους 
του οποίου λειτουργεί το Εργαστήριο, η μέριμνα για 
τη στελέχωση και την οικονομική διαχείριση των πό¬ 
ρων του εργαστηρίου, η μέριμνα για την κατανομή των 
χώρων του εργαστηρίου, η μέριμνα για την υποβολή 
του ετήσιου απολογισμού των δραστηριοτήτων και η 
υπογραφή κάθε εξερχόμενου εγγράφου. 

Αρθρο 6 

Εγκατάσταση - Λειτουργία 

1. Χώροι εγκατάστασης του εργαστηρίου είναι οι χώ¬ 
ροι που παραχωρούνται από το Πανεπιστήμιο Πελοπον¬ 
νήσου για τη διεξαγωγή του διδακτικού - ερευνητικού 
του έργου ή χώροι που μπορούν να παραχωρηθούν από 
δημόσιους ή ιδιωτικούς φορείς προς το Πανεπιστήμιο 
Πελοποννήσου για τον σκοπό αυτό. Στο χώρο εγκατά¬ 
στασης υπάρχει πινακίδα με τον τίτλο του εργαστηρίου 
και το ονοματεπώνυμο του Διευθυντή. 

2. Ο Διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στο πλαί¬ 
σιο ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο Διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση Η/Υ και 
άλλων μηχανημάτων και υλικών που ανήκουν σ’ αυτό, 
την παραμονή εργαζομένων (προσωπικού, φοιτητών, επι¬ 
σκεπτών) στους χώρους όπου τηρούνται ειδικοί κανόνες 
ασφαλείας, καθώς και την προστασία των ως άνω μηχα¬ 
νημάτων και υλικών και εγκαταστάσεών του από βλάβες. 

4. Η χρησιμοποίηση ειδικών οργάνων του Εργαστη¬ 
ρίου επιτρέπεται μόνο στο προσωπικό του ή άλλους 
ερευνητές που διαθέτουν ειδική επί των οργάνων αυ¬ 
τών εκπαίδευση και εξουσιοδότηση από τον Διευθυντή 
αυτού. Κινητά όργανα και συσκευές οι οποίες παρα- 
χωρούνται για τη διεξαγωγή εργασιών, επιστρέφο- 
νται, μετά τη χρήση τους, στην κατάσταση που είχαν 
παραχωρηθεί. 

5. Στην περίπτωση που είναι δυνατή κατά τις ισχύου- 
σες διατάξεις η πρόσληψη επιστημόνων στους τομείς 
των διδακτικών και ερευνητικών δραστηριοτήτων του 
εργαστηρίου, η πρόσληψη διενεργείται κατόπιν ειση- 
γήσεως του Διευθυντή του εργαστηρίου στα αρμόδια 
όργανα του Τμήματος και ελλείψει αυτών στην Κοσμη¬ 
τεία της Σχολής Επιστημών Ανθρώπινης Κίνησης και 
Ποιότητας Ζωής. 

Αρθρο 7 
Έσοδα - Πόροι 

Τα έσοδα και οι πόροι του εργαστηρίου προέρχονται 
αποκλειστικά από ίδιους πόρους και δεν βαρύνουν τον 
προϋπολογισμό του ιδρύματος σύμφωνα με το άρθρο 96 
του Ν. 4310/2014 (Α' 258/8-12-2014), και ειδικότερα από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαρια¬ 
σμό τρίτων. 

β. Τη διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με την κείμενη 
νομοθεσία. 

δ. Κληρονομιές, κληροδοτήματα, δωρεές, παραχω¬ 
ρήσεις και κάθε άλλη οικονομική ενίσχυση που κατα- 
λείπονται από ημεδαπά ή αλλοδαπά φυσικά και νομικά 
πρόσωπα προς το Πανεπιστήμιο Πελοποννήσου για 
τους σκοπούς των Εργαστηρίων, γενικότερα, και του 
οικείου Εργαστηρίου, ειδικότερα. 

ε. Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

στ. Τη λειτουργία Προγραμμάτων Μεταπτυχιακών 
Σπουδών και Προγραμμάτων Διδακτορικών Σπουδών 
του Τμήματος Νοσηλευτικής της Σχολής Επιστημών 
Ανθρώπινης Κίνησης και Ποιότητας Ζωής. 

ζ. Την οργάνωση δράσεων δια βίου μάθησης, σχο¬ 
λείων, σεμιναρίων και άλλων συναφών πρωτοβουλιών. 

η. Κάθε άλλη νόμιμη πηγή. 

Διευκρινίζεται ότι η οικονομική διαχείριση των εσόδων 
που θα προέρχονται από την εκτέλεση κάθε είδους 
έργων και των σχετικών δαπανών θα γίνεται από το 
Επιτροπή Ερευνών του Πανεπιστημίου Πελοποννήσου 
(Ειδικός Λογαριασμός Κονδυλίων Έρευνας Πανεπιστη¬ 
μίου Πελοποννήσου). 

Άρθρο 8 

Τηρούμενα βιβλία 

Για τις ανάγκες του Εργαστηρίου Νοσηλευτικών 
Εφαρμογών τηρούνται τα ακόλουθα βιβλία και στοιχεία: 
βιβλίο περιουσιακών στοιχείων, φάκελος οικονομικών 
στοιχείων κάθε έτους, αρχείο ερευνητικών προγραμ¬ 
μάτων, βιβλίο μεταβολών προσωπικού, πρωτόκολλο ει¬ 
σερχομένων και εξερχομένων εγγράφων. Με απόφαση 
του Διευθυντή μπορεί να τηρείται και κάθε άλλο βιβλίο 
ή στοιχείο, το οποία κρίνεται απαραίτητο για την εύ¬ 
ρυθμη λειτουργία του Εργαστηρίου ή προβλέπεται από 
ειδικές διατάξεις. 

Άρθρο 9 

Τίτλος - Σφραγίδα 

1. Ο τίτλος του Εργαστηρίου είναι: «Εργαστήριο Νο¬ 
σηλευτικών Εφαρμογών». Αυτός ο τίτλος, καθώς και τα 
στοιχεία του Διευθυντή του Εργαστηρίου αναγράφονται 
στους χώρους που είναι εγκατεστημένο και δραστηρι¬ 
οποιείται το Εργαστήριο. 

2. Το Εργαστήριο χρησιμοποιεί για την αλληλογραφία 
του στρογγυλή σφραγίδα που αναγράφει στον εξωτε¬ 
ρικό κύκλο «ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ» και στον 
εσωτερικό «Εργαστήριο Νοσηλευτικών Εφαρμογών» και 
έχει ως έμβλημα στα έγγραφά του το αντίστοιχο του 
Πανεπιστημίου Πελοποννήσου. 

3. Ανάλογη σφραγίδα, με τα στοιχεία στην Αγγλική 
γλώσσα, χρησιμοποιεί το Εργαστήριο για την ξενόγλωσ¬ 
ση αλληλογραφία του και τα έγγραφά του. 

Αρθρο 10 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 7 Αυγούστου 2015 
Ο Πρύτανης 

ΚΩΝΣΤΑΝΤΙΝΟΣ ΜΑΣΣΕΛΟΣ 


Αριθμ. 5961 (3) 

Ιδρυση Εργαστηρίου με την ονομασία «Οργάνωση και 
Διοίκηση Υπηρεσιών και Ποιότητας Ζωής» του Τμή¬ 
ματος Οργάνωσης και Διαχείρισης Αθλητισμού της 
Σχολής Επιστημών Ανθρώπινης Κίνησης και Ποιότη¬ 
τας Ζωής του Πανεπιστημίου Πελοποννήσου. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 96 του Ν. 4310/2014 (ΦΕΚ 
258/8-12-2014, τ.Α') «Ερευνα, Τεχνολογική Ανάπτυξη και 
Καινοτομία και άλλες διατάξεις». 

2. Τις διατάξεις του Π.δ. 70/2013 (ΦΕΚ 119/28-5-2013, 
τ.Α') «Κατάργηση και Συγχώνευση Τμημάτων, Κατάργη¬ 
ση, Μετονομασία και Συγκρότηση Σχολών στο Πανεπι¬ 
στήμιο Πελοποννήσου». 

3. Το απόσπασμα πρακτικών της 30ης συνεδρίασης 
της Συνέλευσης του Τμήματος Οργάνωσης και Διαχεί¬ 
ρισης Αθλητισμού του Ιδρύματος (8-6-2015). 

4. Την απόφαση 3/15-7-2015 της 78ης συνεδρίασης της 
Συγκλήτου του Πανεπιστημίου Πελοποννήσου σχετικά 
με την έγκριση εργαστηρίου με τίτλο «Οργάνωση και 
Διοίκηση Υπηρεσιών και Ποιότητας Ζωής». 

5. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του Π.δ. 63/2005 
(ΦΕΚ 98, τ.Α'). 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού και ότι το Εργαστήριο θα λειτουργεί 
αποκλειστικά με ίδιους πόρους και δεν θα βαρύνει τον 
προϋπολογισμό του Ιδρύματος, αποφασίζουμε: 

Την'Ιδρυση Εργαστηρίου με την ονομασία «Οργάνω¬ 
ση και Διοίκηση Υπηρεσιών και Ποιότητας Ζωής» του 
Τμήματος Οργάνωσης και Διαχείρισης Αθλητισμού 
της Σχολής Επιστημών Ανθρώπινης Κίνησης και Ποι¬ 
ότητας Ζωής του Πανεπιστημίου Πελοποννήσου και 
τον καθορισμό του εσωτερικού του κανονισμού ως 
ακολούθως: 

Αρθρο 1 
Ίδρυση 

Ιδρύεται στο Τμήμα Οργάνωσης και Διαχείρισης Αθλη¬ 
τισμού της Σχολής Επιστημών Ανθρώπινης Κίνησης και 
Ποιότητας Ζωής του Πανεπιστημίου Πελοποννήσου, το 
Εργαστήριο με την ονομασία «Εργαστήριο Οργάνωσης 
και Διοίκησης Υπηρεσιών και Ποιότητας Ζωής» και με 
τη διεθνή ονομασία «ΟΓςαηίζαΙίοη από ΜαπαςοιποπΙ οί 
δθΓνίοοε από ΟυδΙίΙγ οΐ ϋίβ», το οποίο καλύπτει διδακτικές 
και ερευνητικές ανάγκες του Τμήματος Οργάνωσης και 
Διαχείρισης Αθλητισμού της Σχολής Επιστημών Ανθρώπι¬ 
νης Κίνησης και Ποιότητας Ζωής του Πανεπιστημίου Πε¬ 
λοποννήσου σε θέματα που σχετίζονται άμεσα ή έμμεσα 
με το γνωστικό αντικείμενο που περιγράφει ο τίτλος του. 

Αρθρο 2 
Σκοπός 

Κύριος σκοπός του «Εργαστηρίου Οργάνωσης και 
Διοίκησης Υπηρεσιών και Ποιότητας Ζωής» είναι να 
αποτελέσει έναν επιστημονικό και έγκυρο φορέα πα¬ 
ραγωγής πρωτογενούς έρευνας, μελέτης και ανάπτυ¬ 
ξης της επιστημονικής γνώσης καθώς και να καλύψει 
εκπαιδευτικές και ερευνητικές ανάγκες του Τμήματος 
Οργάνωσης και Διαχείρισης Αθλητισμού της Σχολής 
Επιστημών Ανθρώπινης Κίνησης και Ποιότητας Ζωής 

του Πανεπιστημίου Πελοποννήσου. Το αντικείμενο του 
εργαστηρίου θα είναι η βασική και εφαρμοσμένη έρευνα 
και μελέτη σε γνωστικά αντικείμενα που σχετίζονται 
άμεσα ή έμμεσα με το γνωστικό αντικείμενο της επιστή¬ 
μης Οργάνωσης και Διοίκησης των Υπηρεσιών καθώς 
και της επιχειρηματικότητας και καινοτομίας στις υπη¬ 
ρεσίες. Οι υπηρεσίες αυτές προσφέρονται από το Δη¬ 
μόσιο, Ιδιωτικό, Μη-Κερδοσκοπικό και Μη-Κυβερνητικό 
τομέα και αφορούν σε θέματα που σχετίζονται με την 
οργάνωση και διοίκηση του αθλητισμού, της εκπαίδευ¬ 
σης, του πολιτισμού, της τοπικής αυτοδιοίκησης, του 
τουρισμού, της υγείας, της δημόσιας διοίκησης και γε¬ 
νικότερα της ποιότητας ζωής. Πρόκειται για ένα έντονα 
διεπιστημονικό πεδίο ανάπτυξης δραστηριοτήτων το 
οποίο βρίσκεται στο επίκεντρο πολλών ερευνητικών 
και διδακτικών δράσεων του Τμήματος Οργάνωσης και 
Διαχείρισης Αθλητισμού της Σχολής Επιστημών Ανθρώ¬ 
πινης Κίνησης και Ποιότητας Ζωής του Πανεπιστημίου 
Πελοποννήσου. 

Άρθρο 3 

Τομείς δραστηριότητας 

Οι δραστηριότητες του Εργαστηρίου συνοψίζονται 
στην εκπαίδευση προπτυχιακών και μεταπτυχιακών φοι¬ 
τητών στη βασική έρευνα και εκπόνηση διδακτορικών 
διατριβών και στην εφαρμοσμένη έρευνα καθώς και την 
εκπόνηση χρηματοδοτούμενων ερευνητικών προγραμ¬ 
μάτων στο γνωστικό αντικείμενο του Εργαστηρίου. Πιο 
συγκεκριμένα, η ερευνητική δραστηριότητα του Εργα¬ 
στηρίου επικεντρώνεται στους εξής τομείς: 

• Προαγωγή της επιστήμης στο γνωστικό αντικείμενο 
της οργάνωσης και διοίκησης υπηρεσιών καθώς και 
της επιχειρηματικότητας και καινοτομίας στους τομείς 
του αθλητισμού, της εκπαίδευσης, του πολιτισμού, του 
τουρισμού, της τοπικής αυτοδιοίκησης, της δημόσιας δι¬ 
οίκησης, της υγείας και γενικότερα της ποιότητας ζωής. 

• Ανάπτυξης και διεξαγωγή βασικής και εφαρμοσμέ¬ 
νης έρευνας, αυτοδύναμα ή στο πλαίσιο χρηματοδο¬ 
τούμενων ερευνητικών προγραμμάτων σε θέματα συ¬ 
ναφή με τα διδακτικά και ερευνητικά αντικείμενα του 
Εργαστηρίου. 

• Κάλυψη των διδακτικών και ερευνητικών αναγκών σε 
προπτυχιακό και μεταπτυχιακό επίπεδο του Τμήματος 
Οργάνωσης και Διαχείρισης Αθλητισμού της Σχολής 
Επιστημών Ανθρώπινης Κίνησης και Ποιότητας Ζωής σε 
θέματα που εμπίπτουν στα αντικείμενα της δραστηρι- 
ότητάς του Εργαστηρίου. 

• Ανάπτυξη συνεργασιών με Ινστιτούτα, Κέντρα 
Ερευνών, ακαδημαϊκά ιδρύματα και επιστημονικούς και 
λοιπούς φορείς της ημεδαπής ή της αλλοδαπής, των 
οποίων οι στόχοι συμπίπτουν, είναι συναφείς ή αλληλο- 
συμπληρώνονται με εκείνους του Εργαστηρίου. 

• Παροχή υπηρεσιών προς ιδιωτικές και δημόσιες επι¬ 
χειρήσεις και Οργανισμούς υπό τη μορφή της παροχής 
εξειδικευμένου και υψηλής ποιότητας έργου σε επίπεδο 
μελετών, συμβουλευτικών υπηρεσιών και συνεργασιών 
σε ερευνητικά προγράμματα. 

• Δημοσίευση επιστημονικών άρθρων, μελετών, βιβλί¬ 
ων, μονογραφιών κ.λπ. γύρω από το γνωστικό αντικεί¬ 
μενο του Εργαστηρίου. 

• Οργάνωση ή συνδιοργάνωση σεμιναρίων, ημερίδων, 
συμποσίων, συνεδρίων και διαλέξεων για την προα¬ 
γωγή της γνώσης και την προώθηση των στόχων του 
Εργαστηρίου. 


• Οργάνωση δράσεων δια βίου μάθησης, σχολείων και 
άλλων συναφών πρωτοβουλιών γύρω από το γνωστικό 
αντικείμενο του Εργαστηρίου. 

• Εξυπηρέτηση των διαφόρων κοινωνικών αναγκών, σε 
θέματα με τα οποία ασχολείται το Εργαστήριο. 

• Ενίσχυση της βιβλιογραφικής και τεχνολογικής υποδο¬ 
μής στο Τμήμα Οργάνωσης και Διαχείρισης Αθλητισμού 
της Σχολής Επιστημών Ανθρώπινης Κίνησης και Ποιότητας 
Ζωής για την υποστήριξη της διεξαγωγής έρευνας. 

Αρθρο 4 
Προσωπικό 

Το προσωπικό του Εργαστηρίου στελεχώνεται από 
διδακτικό και ερευνητικό προσωπικό που υπηρετεί στο 
Τμήμα Οργάνωσης και Διαχείρισης Αθλητισμού της 
Σχολής Επιστημών Ανθρώπινης Κίνησης και Ποιότητας 
Ζωής του Πανεπιστημίου Πελοποννήσου, στο χώρο του 
οποίου λειτουργεί. Το προσωπικό αποτελείται από τον 
Διευθυντή και μέλη του Διδακτικού Ερευνητικού Προσω¬ 
πικού (Δ.Ε.Π.) του Τμήματος Οργάνωσης και Διαχείρισης 
Αθλητισμού της Σχολής Επιστημών Ανθρώπινης Κίνησης 
και Ποιότητας Ζωής του Πανεπιστημίου Πελοποννή¬ 
σου, που η επιστημονική τους ενασχόληση εμπίπτει 
στα διδακτικά και ερευνητικά ενδιαφέροντα του οικείου 
εργαστηρίου. Το λοιπό προσωπικό περιλαμβάνει μέλη 
Ειδικού Τεχνικού Εργαστηριακού Προσωπικού (Ε.Τ.Ε.Π.), 
μέλη Εργαστηριακού Διδακτικού Προσωπικού (Ε.ΔΙ.Π.) 
καθώς και τους εξωτερικούς συνεργάτες, επιστήμονες 
με συνάφεια στον χώρο της Οργάνωσης και Διοίκησης 
Υπηρεσιών και λοιπούς επιστήμονες με ενδιαφέροντα 
στα γνωστικά αντικείμενα του εργαστηρίου. 

Η τοποθέτηση στο εργαστήριο των μελών του Διδακτι¬ 
κού Ερευνητικού Προσωπικού και των μελών του Ειδικού 
Τεχνικού Εργαστηριακού Προσωπικού γίνεται με τη δια¬ 
δικασία των διατάξεων της πανεπιστημιακής νομοθεσίας, 
ενώ των υπολοίπων μελών με τις ισχύουσες διατάξεις. 

Άρθρο 5 

Διοίκηση - Αρμοδιότητες 

Το «Εργαστήριο Οργάνωσης και Διοίκησης Υπηρεσιών 
και Ποιότητας Ζωής» διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Οργάνωσης και Διαχείρισης Αθλητισμού του Πανεπι¬ 
στημίου Πελοποννήσου που ορίζεται με τη διαδικασία 
του άρθρου 28 παρ. 22 του Ν. 2083/1992. 

Ο Διευθυντής ασκεί τις αρμοδιότητες που ορίζει το 
άρθρο 7 του Ν. 1268/1982 σε συνδυασμό με τις διατά¬ 
ξεις της παρ. 5α του άρθρου 80 του Ν. 4009/2011 (Α' 
195) μεταξύ των οποίων περιλαμβάνονται, ο συντονι¬ 
σμός του διδακτικού (προπτυχιακού - μεταπτυχιακού) 
και ερευνητικού έργου του Εργαστηρίου, η κατάρτιση 
και υποβολή στη Συνέλευση του Τμήματος Οργάνωσης 
και Διαχείρισης Αθλητισμού, του ετήσιου προγράμμα¬ 
τος λειτουργίας του Εργαστηρίου και η μέριμνα για 
την εφαρμογή του, η μέριμνα για την υλοποίηση των 
αποφάσεων των συλλογικών οργάνων του Τμήματος 
Οργάνωσης και Διαχείρισης Αθλητισμού της Σχολής 
Επιστημών Ανθρώπινης Κίνησης και Ποιότητας Ζωής σε 
χώρους του οποίου λειτουργεί το Εργαστήριο, η μέρι¬ 
μνα για τη στελέχωση και την οικονομική διαχείριση των 
πόρων του εργαστηρίου, η μέριμνα για την κατανομή 
των χώρων του εργαστηρίου, η μέριμνα για την υποβολή 
του ετήσιου απολογισμού των δραστηριοτήτων και η 
υπογραφή κάθε εξερχόμενου εγγράφου. 

Άρθρο 6 

Εγκατάσταση - Λειτουργία 

1. Χώροι εγκατάστασης του εργαστηρίου είναι οι χώ¬ 
ροι που παραχωρούνται από το Πανεπιστήμιο Πελοπόν¬ 
νησου για τη διεξαγωγή του διδακτικού - ερευνητικού 
του έργου ή χώροι που μπορούν να παραχωρηθούν από 
δημόσιους ή ιδιωτικούς φορείς προς το Πανεπιστήμιο 
Πελοποννήσου για τον σκοπό αυτό. Στο χώρο εγκατά¬ 
στασης υπάρχει πινακίδα με τον τίτλο του εργαστηρίου 
και το ονοματεπώνυμο του Διευθυντή. 

2. Ο Διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στο πλαί¬ 
σιο ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο Διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση Η/Υ και 
άλλων μηχανημάτων και υλικών που ανήκουν σ’ αυτό, 
την παραμονή εργαζομένων (προσωπικού, φοιτητών, 
επισκεπτών) στους χώρους όπου τηρούνται ειδικοί κα¬ 
νόνες ασφαλείας, καθώς και την προστασία των ως 
άνω μηχανημάτων και υλικών και εγκαταστάσεών του 
από βλάβες. 

4. Η χρησιμοποίηση ειδικών οργάνων του Εργαστηρίου 
επιτρέπεται μόνο στο προσωπικό του ή άλλους ερευ¬ 
νητές που διαθέτουν ειδική επί των οργάνων αυτών εκ¬ 
παίδευση και εξουσιοδότηση από τον Διευθυντή αυτού. 
Κινητά όργανα και συσκευές οι οποίες παραχωρούνται 
για τη διεξαγωγή εργασιών, επιστρέφονται, μετά τη 
χρήση τους, στην κατάσταση που είχαν παραχωρηθεί. 

5. Στην περίπτωση που είναι δυνατή κατά τις ισχύου- 
σες διατάξεις η πρόσληψη επιστημόνων στους τομείς 
των διδακτικών και ερευνητικών δραστηριοτήτων του 
εργαστηρίου, η πρόσληψη διενεργείται κατόπιν ειση- 
γήσεως του Διευθυντή του εργαστηρίου στα αρμόδια 
όργανα του Τμήματος Οργάνωσης και Διαχείρισης 
Αθλητισμού. 

Άρθρο 7 
Έσοδα - Πόροι 

Τα έσοδα και οι πόροι του εργαστηρίου προέρχονται 
αποκλειστικά από ίδιους πόρους και δεν βαρύνουν τον 
προϋπολογισμό του ιδρύματος σύμφωνα με το άρθρο 96 
του Ν. 4310/2014 (Α' 258/8-12-2014), και ειδικότερα από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαρια¬ 
σμό τρίτων. 

β. Τη διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με την κείμενη 
νομοθεσία. 

δ. Κληρονομιές, κληροδοτήματα, δωρεές, παραχω¬ 
ρήσεις και κάθε άλλη οικονομική ενίσχυση που κατα- 
λείπονται από ημεδαπά ή αλλοδαπά φυσικά και νομικά 
πρόσωπα προς το Πανεπιστήμιο Πελοποννήσου για 
τους σκοπούς των Εργαστηρίων, γενικότερα, και του 
οικείου Εργαστηρίου, ειδικότερα. 

ε. Τις ειδικές εισφορές και χρηματοδοτήσεις από δι¬ 


εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

στ. Τη λειτουργία Προγραμμάτων Μεταπτυχιακών 
Σπουδών και Προγραμμάτων Διδακτορικών Σπουδών 
του Τμήματος Οργάνωσης και Διαχείρισης Αθλητισμού 
της Σχολής Επιστημών Ανθρώπινης Κίνησης και Ποιό¬ 
τητας Ζωής. 

ζ. Την οργάνωση δράσεων δια βίου μάθησης, σχο¬ 
λείων, σεμιναρίων και άλλων συναφών πρωτοβουλιών. 

η. Κάθε άλλη νόμιμη πηγή. 

Διευκρινίζεται ότι η οικονομική διαχείριση των εσόδων 
που θα προέρχονται από την εκτέλεση κάθε είδους 
έργων και των σχετικών δαπανών θα γίνεται από την 
Επιτροπή Ερευνών του Πανεπιστημίου Πελοποννήσου 
(Ειδικός Λογαριασμός Κονδυλίων Έρευνας Πανεπιστη¬ 
μίου Πελοποννήσου). 

Αρθρο 8 

Τηρούμενα βιβλία 

Για τις ανάγκες του Εργαστηρίου Οργάνωσης και 
Διοίκησης Υπηρεσιών και Ποιότητας Ζωής τηρούνται 
τα ακόλουθα βιβλία και στοιχεία: βιβλίο περιουσιακών 
στοιχείων, φάκελος οικονομικών στοιχείων κάθε έτους, 
αρχείο ερευνητικών προγραμμάτων, βιβλίο μεταβολών 
προσωπικού, πρωτόκολλο εισερχομένων και εξερχο- 
μένων εγγράφων. Με απόφαση του Διευθυντή μπορεί 
να τηρείται και κάθε άλλο βιβλίο ή στοιχείο, το οποία 
κρίνεται απαραίτητο για την εύρυθμη λειτουργία του 
Εργαστηρίου ή προβλέπεται από ειδικές διατάξεις. 

Αρθρο 9 

Τίτλος - Σφραγίδα 

1. Ο τίτλος του Εργαστηρίου είναι: «Εργαστήριο Οργά¬ 
νωσης και Διοίκησης Υπηρεσιών και Ποιότητας Ζωής». 
Αυτός ο τίτλος, καθώς και τα στοιχεία του Διευθυντή 
του Εργαστηρίου αναγράφονται στους χώρους που 
είναι εγκατεστημένο και δραστηριοποιείται το Εργα¬ 
στήριο. 

2. Το Εργαστήριο χρησιμοποιεί για την αλληλογραφία 
του στρογγυλή σφραγίδα που αναγράφει στον εξω¬ 
τερικό κύκλο «ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ» και 
στον εσωτερικό «Εργαστήριο Οργάνωσης και Διοίκησης 
Υπηρεσιών και Ποιότητας Ζωής» και έχει ως έμβλημα 
στα έγγραφά του το αντίστοιχο του Πανεπιστημίου 
Πελοποννήσου. 

3. Ανάλογη σφραγίδα, με τα στοιχεία στην Αγγλική 
γλώσσα, χρησιμοποιεί το Εργαστήριο για την ξενόγλωσ¬ 
ση αλληλογραφία του και τα έγγραφά του. 

Αρθρο 10 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 7 Αυγούστου 2015 
Ο Πρύτανης 

ΚΩΝΣΤΑΝΤΙΝΟΣ ΜΑΣΣΕΛΟΣ 

